Hiti sjávar fyrir norðan land hefur verið fyrir ofan meðallag síðustu 20 árin og hafið umhverfis Ísland hefur súrnað. Þetta sýna gögn Hafrannsóknastofnunar sem rannsakað hefur ástand sjávar samfellt í 50 ár.
Bjarni Sæmundsson, rannsóknarskip Hafrannsóknastofnunar, lagði af stað í tveggja vikna rannsóknarleiðangur umhverfis landið þann 15. febrúar. Farið er fjórum sinnum á ári í slíka leiðangra og þá er ástand sjávar kannað, meðal annars hiti, selta, súrefni og straumar. Leiðangurinn er liður í langtímarannsókn á hafinu, en þessir ársfjórðunglegu leiðangrar hafa verið farnir allt frá árinu 1970. Sólveig Rósa Ólafsdóttir efnafræðingur er verkefnisstjóri.
Seinustu 20 ár eða svo hafa verið hafa verið hlý. Hiti í hlýsjónum sunnan og vestan við land hefur verið hærri heldur en í mælingunum 30 árin þar á undan. Þessi hlýnun nær líka yfir á norðurmið. Á norðurmiðum eru skilyrðin breytilegri vegna þess að þar blandast bæði þessi hlýi Atlantssjór og svo kaldur pólssjór og það fer eftir því hversu mikið er af atlantssjónum eða pólssjónum hver skilyrðin eru þannig að breytingar þar á milli ára eru mikli meiri en í atlantssjónum fyrir sunnan. En fyrir norðan eins og á mælingum frá Siglunessniði, sem er úti fyrir miðju Norðurlandi, hefur hiti sjávar verið fyrir ofan meðallag seinustu 15 til 20 árin.
Er hægt að meta hvort að þessi breyting sé til góðs eða ills?
Ég held að það sé ekki hægt að svo komnu máli hægt að gera það vegna þess að breytileikinn í þessu kerfi er hár og náttúrulegar aðstæður eru breytilegar.